text: - Den sang vi også, da jeg var barn
  06 september 2019 kl. 14.01
  Dronningens sidste dag i Sydslesvig bød blandt andet på et musikalsk minde fra barndomsårene.
  
  Dronning Margrethe fik et genhør med en sang fra sine børneår, da hun fredag formiddag besøgte Risum Skole, der ligger syd for Nibøl.
  Her sang skolens yngste elever ”I en skov en hytte lå” på frisisk for dronningen. Det var en sang, dronningen hurtigt kunne genkende, selvom hun ikke har hverken hørt eller sunget den på det sprog før.
  - Den sang vi også, da jeg var barn, og jeg har ikke hørt den siden, sagde dronningen, der understregede, at det altså var på dansk, at hun sang den, da hun var barn.
  Øverst i artiklen kan du høre, hvordan det lød, da eleverne sang sangen for dronningen.
  